Anneli ütleb, et praeguseks on neil välja kujunenud kindlad kliendid, kes oma lemmikuid ostmas käivad. "Näiteks  on üks bussijuht meil tihe klient, ta tuleb iga päev samal ajal ja ostab oma lemmik-saiakesi. Kui me siia kolisime ning üks naine meid taasavastas, hüüatas ta, et "Need ongi need saiakesed, millest ma end paksuks sõin!". Positiivne tagasiside annab alati hea emotsiooni ning jõudu jätkata," arvab ta.